
This  paper  is  a  short  analysis  of  the  international  security  medium  in  present  days, focusing  on  the  riscs  and  terrorist  threats  at  the  security  of  the  democratic  states.  It  also reffers to Romania’s situation in the european and international context, identifying the riscs and threats at its national security.
The  national  security  politics  concentrates  on  the  interior  in  order  to  reduce  the vulnerabilities  of  the  state  itself  (political,  diplomatic,  economical,  military),  or  on  the exterior looking to diminish external threats.
Statele,    organismele    şi    organizaţiile    internaţionale    de    securitate, instituţiile  de  tot  felul,  alianţele  şi  coaliţiile  din  zona  societăţilor  democratice, sistemele de educaţie şi cultură din marile spaţii civilizaţionale îşi asumă din ce în  ce  mai  mult  obligaţia  de  a  construi  pe  noile  principii  ale  procesului  de globalizare şi identificare, confirmare şi afirmare a entităţilor şi valorilor un nou edificiu  al  raporturilor  politice,  economice,  sociale  şi  umane  care  să  scoată omenirea   din   fantasmele   istoriei   şi   să   recultive   valoarea,   solidaritatea internaţională şi respectul faţă de fiinţa umană.
Securitatea  naţională  a  unui  stat  se  poate  asigura  şi  întări  fie  prin diminuarea vulnerabilităţilor, fie prin prevenirea ori micşorarea ameninţărilor. 336
Riscurile, ameninţările şi pericolul la adresa securităţii statelor, implicit a României,   sunt   potenţate   de   vulnerabilităţile   interne   ale   acestora   şi   de fenomenele   asociate   globalizării,   dintre   care   cele   mai   periculoase   sunt proliferarea crimei organizate şi a extremismului. Una dintre cele mai virulente forme asociative de manifestare a acestora o reprezintă terorismul.
I. Mediul de securitate
La început de mileniu, lumea a intrat într-o nouă fază de evoluţie, marcată de  coexistenţa  şi  confruntarea  unor  tendinţe  pozitive  majore  cu  altele  care generează  riscuri  şi  ameninţări.  Vechea  ordine  mondială,  bazată  pe  logica bipolară – caracterizată de rivalitate şi capacitatea de anihilare reciprocă a unor state  şi  blocuri  politico-militare  –  a  dispărut,  iar  tranziţia  postbipolară  s-a încheiat,  în  timp  ce  germenii  construcţiei  unei  noi  arhitecturi  globale  de securitate  ocupă  un  loc  tot  mai  important  în  cadrul  preocupărilor  comunităţii internaţionale.
În  ciuda  obstacolelor  care  îngreunează  restabilirea  rapidă  a  ordinii interstatale,  noua  ordine  internaţională  se  edifică  după  alte  principii,  toate  cu vocaţie şi de inspiraţie globală :
– Edificarea unei economii mondiale constituită pe trei piloni: America de Nord, Japonia-China şi zona economică a Uniunii Europene;

– Lărgirea accesului la tehnologie, materiale şi resurse cu un potenţial de risc   foarte   ridicat   a   determinat   intensificarea   eforturilor   de   cooperare internaţională  în  direcţia  dezvoltării  unui  sistem  de  control  destinat  stăpânirii unor fenomene de proliferare şi diseminare. Un exemplu edificator este accesul la materiale şi tehnologie nucleară, acces care a dus la apariţia aşa-ziselor “noi puteri nucleare”: India şi Pakistan;
–  Dispariţia  distincţiei  clare  dintre  problemele  interne,  care  aparţineau strict  domeniului  suveranităţii,  şi  problemele  externe,  care  erau  subiectul  unor modele clasice de rezolvare internaţională;
–  Redefinirea  conceptului  de  putere,  pornindu-se  la  o  identificare  a  unor noi  surse:  controlul  economic  transfrontalier,  capacitatea  şi  accesul  la  înaltă tehnologie,  surse  simbolice  de  putere  –  cum  ar  fi  etnicitatea  sau  valorile individuale etc.
La   nivel   global,   lumea   continuă   să   rămână   puternic   conflictuală. Motoarele  conflictelor  operează  atât  în  domeniul  accesului  la  resurse,  la mecanismele  de  distribuţie  a  acestora  şi  la  pieţe  de  desfacere,  cât  şi  în  cel  al diferenţelor   identitare   de   natură   civică,   etnică,   religioasă,   culturală   sau ideologică. Probabilitatea unui conflict militar de mare amploare este redusă, în timp ce conflictele regionale şi cele interne pot fi mai frecvente, iar efectul lor – direct sau cumulat – tinde să devină tot mai greu de controlat.
Proliferararea   noilor   riscuri   şi   ameninţări   amplifică   aspectele   de insecuritate ale mediului global, astfel că, în perspectiva următorilor 10-15 ani, ordinea mondială va arăta sensibil diferit, în condiţiile în care noua dinamică a relaţiilor  internaţionale  favorizează  eforturile  comunităţii  euroatlantice  care vizează   construcţia   unui   nou   echilibru   internaţional,   capabil   să   asigure expansiunea şi consolidarea libertăţii şi democraţiei.
În   această   lume   complexă,   dinamică   şi   conflictuală,   confruntarea principală  are  loc  între  valori,  credinţe  şi  percepţii  fundamental  diferite,  între democraţie   şi   totalitarism,   şi   este   determinată   de   agresiunea   majoră   a terorismului  internaţional,  de  sorginte  extremist-religioasă,  structurat  în  reţele transnaţionale, împotriva statelor democratice şi a forţelor politice raţionale din statele  angajate  în  procesul  democratizării.  Tendinţele  majore  ce  guvernează evoluţiile  globale  în  epoca  postbipolară  generează  noi  riscuri  şi  provocări  la adresa valorilor şi intereselor naţionale şi comune, creează îngrijorări justificate, dar oferă şi reale oportunităţi.
În  contextul  acestei  configuraţii  a  scenei  globale,  regiuni  întregi  sunt afectate de stări de tensiune, instabilitate şi conflict, de sărăcie şi frustrare care generează  sau  favorizează  proliferarea  noilor  riscuri  şi  ameninţări.  La  nivel regional,  în  Europa  centrală,  de  est  şi  de  sud-est,  persistă  sau  sporesc  în intensitate diferite stări de tensiune şi situaţii conflictuale determinate de vechi dispute  de  natură  etnică  sau  religioasă,  teritoriale  sau  separatiste  ori  de contestare a frontierelor existente, precum şi de criminalitatea transfrontalieră.
Lichidarea  comunismului  ca  sistem  politic  şi  instaurarea  democraţiei, extinderea NATO şi a Uniunii Europene, deschiderea frontierelor, intensificarea fluxurilor  de  persoane,  mărfuri,  servicii  şi  capital,  precum  şi  dezvoltarea tehnologică au creat premise favorabile racordării noilor democraţii la zona de prosperitate  şi  securitate  euroatlantică.  Pentru  România,  aceste  fenomene, coroborate  cu  situaţia  sa  geopolitică,  se  constituie  în  oportunităţi  strategice importante.  Ele  sunt  potenţate  de:  apartenenţa  la  Alianţa  Nord-Atlantică; integrarea  în  spaţiul  economic,  politic,  cultural,  de  justiţie  şi  de  securitate  al
Uniunii Europene; parteneriatul strategic cu SUA; creşterea rolului şi a ponderii regiunii  Mării  Negre  în  preocupările  de  securitate  şi  energetice  ale  Europei; gradul  ridicat  de  interoperabilitate  a  instituţiilor  de  securitate  şi  apărare  ale României cu structurile similare din statele membre ale Alianţei Nord-Atlantice şi Uniunii Europene.
II. Riscuri şi ameninţări de natură teroristă  la adresa securităţii internaţionale
În  perioada  post-război  rece,  identificarea  şi  evaluarea  riscurilor,  ca  etapă obligatorie în formularea oricărei strategii de securitate, se confruntă nu numai cu problemele conceptuale ale definirii riscului ci şi cu nivelul ridicat de complexitate al unei lumi eliberate din sistemul bipolar al securităţii internaţionale.
Atacurile teroriste din 11 septembrie 2001 asupra unor obiective-simbol ale civilizaţiei şi puterii americane, ca şi acţiunile de aceeaşi natură ce le-au urmat în Europa şi în alte regiuni ale lumii dovedesc faptul că terorismul, în general, şi terorismul   internaţional   structurat   în   reţele   transfrontaliere,   în   special, reprezintă  cea  mai  gravă  ameninţare  la  adresa  vieţii  şi  libertăţii  oamenilor,  a democraţiei  şi  altor  valori  fundamentale  pe  care  se  întemeiază  comunitatea democratică a statelor euroatlantice.
Reţelele teroriste internaţionale pot dobândi acces la tehnologia modernă şi  se  pot  folosi  de  transferuri  bancare  şi  mijloace  de  comunicare  rapide,  de infrastructura   şi   asistenţa   oferite   de   organizaţii   extremiste,   de   suportul criminalităţii transfrontaliere ori de sprijinul regimurilor corupte sau incapabile să guverneze democratic. Ele pot provoca pierderi masive de vieţi omeneşti şi de bunuri sau valori, în timp ce, datorită accesului posibil la armele de distrugere în masă, consecinţele acţiunilor lor pot deveni devastatoare. Caracterul deschis al societăţilor democratice moderne, precum şi modul complex şi contradictoriu în care  se  manifestă  diferite  procese  ale  globalizării  accentuează  vulnerabilitatea   tuturor statelor faţă de această infracţiune extrem de gravă atât a fiecărui stat în parte,  cât  şi  a  comunităţii  internaţionale  în  ansamblu.  Din  această  cauză, imperativul contracarării noului val de terorism internaţional şi cel al cooperării forţelor  democratice  –  inclusiv  prin  acţiuni  comune  desfăşurate  în  zonele  ce generează terorism – constituie o cerinţă vitală.
Terorismul  a  devenit  o  problemă  transfrontalieră  publică  de  gravitate extremă. Dimensiunea internaţională a luptei împotriva terorismului a căpătat o importanţă capitală, atât în ceea ce priveşte eforturile de cooperare şi susţinere politică,   dar   mai   ales   în   armonizarea   şi   conjugarea   eforturilor   tuturor elementelor responsabile în combaterea sa.
Securitatea  statelor  europene,  ca  parte  componentă  a  securităţii  globale, nu mai este ameninţată de izbucnirea unui conflict militar de proporţii, deşi se  menţin încă focare de tensiune şi criză, fiind posibilă declanşarea unor conflicte locale, de mică intensitate.
Pot fi considerate principale ameninţări de natură teroristă următoarele:
–   Posibilitatea  folosirii  de  către  organizaţii,  grupări  sau  persoane teroriste a armelor de distrugere în masă;
–   Pregătirea   şi   efectuarea   unor   posibile   atacuri   asupra   bazelor nucleare ale ţărilor care posedă astfel de mijloace, precum şi asupra întreprinderilor  chimice,  laboratoarelor  biologice  etc.,  pentru  a procura  armament  nuclear,  chimic  şi  biologic  sau  pentru  a  detona astfel  de  arme  la  faţa  locului,  în  spaţii  deschise/închise,  în  zone aglomerate  sau  oriunde  s-ar  găsi  ele  (pe  mijloace  de  transport feroviar  şi  rutier,  în  reactoare  nucleare,  la  bordul  unor  nave  sau aeronave,  în  staţionare  etc.)  şi  a  produce  catastrofe  spectaculoase, în numele unor ideologii, unor principii considerate sacre sau pur şi
simplu din asumarea vocaţiei de a pedepsi;
–   Proliferarea  acţiunilor  punitive  sau  de  răzbunare  împotriva  celor care  au  declanşat  campania  antiteroristă  şi  a  ţărilor  care  fac  parte din coaliţia antiteroristă;
–   Continuarea  acţiunilor  de  natură  teroristă,  individuale,  de  mică amploare,  sau  organizate,  de  amploare  –  împotriva  democraţiilor occidentale;
–   Continuarea  asasinatelor  şi  acţiunilor  de  lovire  a  tuturor  celor  care, într-o  formă  sau  alta,  se  opun  stării  de  haos  favorabile  proliferării crimei organizate, traficului de droguri şi de carne vie, câştigului ilicit;
–   Efectuarea  unor  atacuri  asupra  sistemelor  de  protecţie  a  mediului, barajelor  şi  folosirea  deşeurilor  toxice  şi  radioactive  pentru  a produce catastrofe ecologice;
–   Continuarea şi diversificarea asasinatelor politice;
–   Atacarea  şcolilor,  a  instituţiilor  de  cercetare,  a  laboratoarelor  şi unităţilor  economice  de  importanţă  naţională  sau  internaţională, pentru a produce panică şi teroare;
–   Atacarea sistemelor de valori şi a instituţiilor de cultură;
–   Crearea  de  diversiuni  pentru  a  provoca  nesiguranţă,  tensiuni, instabilităţi şi chiar riposte violente şi a adânci starea de anomie a sistemelor sociale;
–   Continuarea  şi  chiar  intensificarea  atacurilor  cu  bombe,  explozivi plastici  şi  alte  mijloace  artizanale  asupra  populaţiei,  în  locuri aglomerate şi, pe cât posibil, în prezenţa mass media;
–   Degradarea, în continuare, a condiţiei umane şi, din această cauză, proliferarea terorismului psihopat;
–   Menţinerea şi chiar creşterea acţiunilor teroriste de sorginte etnică pentru     distrugerea     ideii     de     convieţuire     şi     cultivarea individualismului  feroce,  a  agresivităţii  în  purificarea  etnică,  a separatismului etnic;
–   Acţiuni  de  natură  teroristă  în  ciberspaţiu  în  vederea  creării  unor perturbaţii grave în sistemele de comunicaţii, distrugerea sistemelor  de  comandă  şi  control,  a  sistemelor  bancare,  virusarea  bazelor  de date, crearea unei stări de haos în sistemele de informaţii.
Acestea ar fi principalele repere ale spaţiului ameninţărilor de tip terorist. Spectrul ameninţărilor teroriste este însă mult mai larg.
În contextul lipsei unor criterii unanim acceptate, analiza conflictelor şi a crizelor scoate în evidenţă o serie de riscuri care au marcat ultimul deceniu:
–   instabilitatea  politică:  slaba  legitimitate  a  unor  regimuri  politice; luptele   politice;   măsurile   opresive   şi   încălcări   ale   drepturilor omului;
–   instabilitatea  economică  determinată  în  special  de  efectele  de dependenţă  asociate  fenomenului  de  globalizare,  nivelul  datoriilor externe, problemele tranziţiei etc.;
–   terorismul  sau  activităţile  legate  de  terorism:  atacuri  teroriste, propagandă;  racolare  de  aderenţi;  strângerea  de  informaţii  sau fonduri;  constituirea  de  reţele  logistice  de  sprijin  şi  influenţarea unor personalităţi, partide politice sau chiar regimuri politice;
–   producerea, transportul, vânzarea şi consumul de droguri;
–   corupţia şi crima organizată internă şi internatională;
–   degradarea  mediului  şi  accesul  la  resurse  naturale:  exploatarea neraţională a resurselor; acces restrâns la unele resurse naturale;
–   politizarea     etnică     şi     religioasă:     naţionalism,     extremism, fundamentalism şi xenofobie;
–   proliferarea armelor de nimicire în masă şi a tehnologiilor duale: difuzia   tehnologiei   rachetelor   balistice,   a   armelor      chimice, biologice şi nucleare.
III. Riscuri şi ameninţări  la adresa securităţii României
România  îşi  realizează  obiectivele  politicii  de  securitate  naţională  în calitate  de  membru  al  Alianţei  Nord-Atlantice  şi  de  ţară  membră  a  Uniunii Europene, acţionând într-un mediu de securitate ce are la bază valori interne şi necesităţi  comune,  fundamentate  pe  principii  şi  norme  democratice.  Această   situaţie  oferă  României  condiţii  favorabile  de  dezvoltare  în  plan  intern  şi  de participare activă la acţiunile de menţinere a păcii şi stabilităţii pe plan regional şi global, la contracararea eficientă atât a riscurilor şi ameninţărilor clasice sau non – convenţionale, cât şi a celor asimetrice şi difuze.
Pe  termen  scurt  şi  mediu,  România  nu  este  ameninţată  de  o  agresiune armată directă împotriva teritoriului ei şi nu consideră nici un stat ca potenţial inamic.  Riscurile  la  adresa  securităţii  naţionale  sunt  şi  vor  fi,  în  principal  de natură nemilitară şi neconvenţională, folosirea mijloacelor militare va rămâne o opţiune politică de ultimă instanţă.
În general, România nu a creat situaţii care să ducă la reacţii teroriste. Dar trebuie  luat  în  considerare  faptul  că  evoluţia  mediului  de  securitate  nu  este întotdeauna  previzibilă.  Deşi  terorismul  loveşte  îndeosebi  centre  vitale  sau obiective vulnerabile situate pe teritoriile unor state mari care au un rol deosebit în  construirea  noului  tip  de  societate  şi  a  noilor  raporturi  internaţionale,  pot apărea  momente  care  să  determine  extinderea  atacurilor  teroriste  şi  asupra teritoriului României.
Ameninţările  la  adresa  României,  ca  stat  democratic,  trebuie  privite  şi analizate  în  contextul  pericolelor  şi  ameninţărilor  globale  la  adresa  întregii comunităţi internaţionale în situaţia în care decalajele dintre state se măresc iar rupturile se adâncesc.
În  acest  context,  riscurile  şi  ameninţările  la  adresa  securităţii  naţionale  a României  sunt  percepute,  în  primul  rând,  din  perspectiva  posturii  de  ţară membră a Alianţei Nord-Atlantice şi a Uniunii Europene. În aceste condiţii, deşi pericolul unui război clasic, al unor agresiuni militare convenţionale este foarte puţin  probabil,  neglijarea  unor  astfel  de  riscuri  ar  putea  genera  vulnerabilităţi majore   la   adresa   securităţii   naţionale   şi   a   capacităţii   de   acţiune   pentru îndeplinirea obligaţiilor internaţionale asumate.
Principalele riscuri şi ameninţări, de natură politică, economică, socială şi militară,  capabile  să  pună  în  pericol  siguranţa  cetăţeanului  şi  securitatea naţională  a  României,  valorile  şi  interesele  sale  ca  stat  membru  al  comunităţii europene  şi  euroatlantice  sunt:  terorismul  internaţional  structurat  în  reţele transfrontaliere;   proliferarea   armelor   de   distrugere   în   masă;   conflictele regionale; criminalitatea transnaţională organizată; guvernarea ineficientă.
Riscurile  la  adresa  securităţii  naţionale  şi  evoluţia  lor  vor  fi  identificate, monitorizate şi evaluate permanent. Neidentificate, nedefinite şi necontracarate oportun,  riscurile  se  pot  transforma  în  ameninţări.  Conjugate  cu  vulnerabilităţi interne, acestea pot genera efecte negative cu implicaţii majore asupra întregului proces  de  dezvoltare  şi  modernizare  a  societăţii  româneşti.  Ameninţările  la adresa securităţii naţionale, pot afecta mediul politic, economic, social şi militar al  ţării,  deturnând  parcursul  firesc  al    integrării  europene  şi  euroatlantice  şi racordarea la valorile democraţiei şi civilizaţiei.

